cyanic-selkie/wikianc huggingface dataset:
Σχολή της Ιωνίας
Η συμβολή της Σχολής στα Μαθηματικά
Στα προελληνικά μαθηματικά των Αιγυπτίων και των Βαβυλωνίων οι μαθηματικές γνώσεις που υπήρχαν σχετιζόταν με συστήματα αρίθμησης, αριθμητικά δεδομένα για λογιστική χρήση, συντάξεις ημερολογίων και αστρονομικές παρατηρήσεις, μετρήσεις μηκών, εμβαδών και όγκων. Όμως πουθενά σε αυτά δεν υπήρχε η απόδειξη. Οι γνώσεις ήταν αποκλειστικά εμπειρικές. Στις βαβυλωνιακές πινακίδες και στους αιγυπτιακούς παπύρους συναντάμε πολλές φορές γεωμετρικά σχήματα. Ο ρόλος τους όμως ήταν τελείως επουσιώδης, αφού χρησίμευαν απλώς και μόνο για να σημειώνονται σε αυτά οι αριθμητικές τιμές των δεδομένων του προβλήματος. Με τον Θαλή το σχήμα γίνεται για πρώτη φορά στην ιστορία αντικείμενο μελέτης και μαθηματικού στοχασμού. Η σχεδίασή του, η παρατήρησή του και η εξαγωγή των ιδιοτήτων του και στη συνέχεια η αιτιολόγησή του ισχυρισμού (σε ότι αφορά τις ιδιότητες), αιτιολόγηση προς τον «άλλο», τον συνομιλητή, με τη μορφή ενός λόγου, είναι αυτά που αναμφισβήτητα μπορούμε να τα αποδώσουμε στον Θαλή και στην Ιωνική Σχολή.
Η συμβολή λοιπόν έγκειται στο ότι ο Θαλής συστηματοποίησε κάποιες από τις προηγούμενες μαθηματικές γνώσεις των Αιγυπτίων και των Βαβυλωνίων, ανακάλυψε νέες γεωμετρικές προτάσεις, εισήγαγε την απόδειξη, έστω και σε πρώιμη μορφή και ανέπτυξε μια λογική δομή για τη Γεωμετρία. Από την εποχή του Θαλή και μετά στα ελληνικά μαθηματικά γίνεται η μετάβαση από θεώρημα σε θεώρημα δια μέσου της απόδειξης.
Η δύση της Σχολής
Στα τέλη του 6ου π.Χ αιώνα οι Ιωνικές πόλεις των παραλίων της Μικράς Ασίας προσαρτήθηκαν στην περσική αυτοκρατορία και τέθηκαν υπό την ηγεμονία του Πέρση βασιλιά. Το εμπόριο που ανθούσε σε αυτές και ήταν η κύρια πηγή της ευημερίας τους περιορίστηκε και βαθμιαία οι πόλεις αυτές περιήλθαν σε κατάσταση παρακμής. Σταδιακά και η Ιωνική Σχολή ακολούθησε τη μοίρα των πόλεων της Ιωνίας, έχασε το κύρος της, συρρικνώθηκε και προϊόντος του χρόνου εξαφανίστηκε. Η ίδια η Μίλητος, έδρα της Ιωνικής Σχολής, καταστράφηκε το 494 π.Χ από τους Πέρσες γιατί συμμετείχε στην επανάσταση των Ιωνικών πόλεων κατά της περσικής κυριαρχίας.
Ο Πυθαγόρας, μέλος της Σχολής, πήρε τη σκυτάλη και συνέχισε τη φιλοσοφική διαδρομή, ιδρύοντας στον Κρότωνα της Κάτω Ιταλίας την Πυθαγόρεια φιλοσοφική Σχολή.
Βιβλιογραφία
Κατηγορία:Αρχαίοι Έλληνες μαθηματικοί Κατηγορία:Προσωκρατική φιλοσοφία Κατηγορία:Ιωνία
Σεισμός των Κουριλών Νήσων (2006)
Ο σεισμός των Κουριλών Νήσων το 2006 έλαβε χώρα στις 15 Νοεμβρίου στις 8:14:16 μ.μ. Χειμερινή Ώρα Ιαπωνίας (JST, 11:14:16 στην Συγχρονισμένη Παγκόσμια Ώρα) με στιγμιαίο μέγεθος 8.3 και μέγιστη ένταση Μερκάλι IV (Μέτρια). Αυτός ο μεγάλος σεισμός ήταν το μεγαλύτερο γεγονός στις κεντρικές Κουρίλες νήσους από το 1915 και δημιούργησε ένα μικρό τσουνάμι που επηρέασε τη βόρεια ιαπωνική ακτή. Το τσουνάμι διέσχισε τον Ειρηνικό Ωκεανό και κατέστρεψε το λιμάνι στο Κρέσεντ Σίτι της Καλιφόρνιας. Οι έρευνες μετά το τσουνάμι δείχνουν ότι το τοπικό τσουνάμι στις κεντρικές Κουρίλες νήσους έφθασε σε ύψος 15 μέτρων ή περισσότερο. Ο σεισμός δεν προκάλεσε θανάτους, αλλά μόνο ένα τραυματισμό. Είχε εστιακό βάθος 31 χιλιομέτρων.
Ο σεισμός θεωρείται διπλός σεισμός, με τον δεύτερο σεισμό να συμβαίνει τον Ιανουάριο του 2007. Επίσης το NHK, και το HBC και STV στο Χοκκάιντο διέκοψαν την κανονική ροή του προγράμματος τους, οργανώνοντας ειδικό ρεπορτάζ για το σεισμό.
Τσουνάμι
Περίπου στις 11:45 μ.μ., εκδόθηκαν προειδοποιήσεις για τσουνάμι στην Ιαπωνία, οι οποίες αφορούσαν τις βόρειες ακτές του Χοκκάιντο και του Χονσού και αρκετές πόλεις σε αυτήν την περιοχή εκκενώθηκαν πολύ γρήγορα. Προειδοποιήσεις, συμβουλές και παρακολουθήσεις για τσουνάμι εκδόθηκαν επίσης για τις παράκτιες περιοχές της Αλάσκας, της Χαβάης, τμήματα της Βρετανικής Κολομβίας, της Ουάσινγκτον, του Όρεγκον και της Καλιφόρνιας. Η Ιαπωνική Μετεωρολογική Υπηρεσία αρχικά εκτιμάται ότι τα κύματα του τσουνάμι έφτασαν ακόμη και τα 2 μέτρα όταν έπληξε τις βόρειες και ανατολικές ακτές της Ιαπωνίας, αλλά έφτασε μόλις τα 40 εκατοστά όταν έφτασε στο Χανασάκι Κο, Νεμούρο, Νεμούρο στο Χοκκάιντο στις 9:29 μ.μ. τοπική ώρα. Το τσουνάμι χτύπησε επίσης την υπόλοιπη περιοχή Χοκκάιντο και Τοχόκου. Το ψηλότερο κύμα που καταγράφηκε στην Ιαπωνία ήταν στη Τσουμπότα (坪 田), της Μιγιακετζίμα (三 宅 島) στο Ιζού Σοτό στο Τόκιο Το στα 84 εκατοστά. Το τσουνάμι έπληξε επίσης το Αμάμι στο νομό Καγκοσίμα και τη Νάχα στο νομό Οκινάουα και έφτασε στις ακτές της Χαβάης και της Καλιφόρνιας. Ένα κύμα ύψους 176 εκατοστών στο λιμάνι του Κρέσεντ Σίτι της Καλιφόρνιας προκάλεσε ζημιές περίπου 10 εκατομμυρίων δολαρίων στις αποβάθρες στη περιοχή. Οι ρωσικές αρχές εξέδωσαν προειδοποίηση για τσουνάμι για ολόκληρο το αρχιπέλαγος Κουρουσίμα. Οι αρχές των Ηνωμένων Πολιτειών εξέδωσαν προειδοποιήσεις για τη Ρωσική Άπω Ανατολή, την Ιαπωνία, τη Νήσο Ουέηκ και την Ατόλλη Μίντγουεϊ.
Το τσουνάμι χτύπησε τα νησιά χωρίς κατοίκους. Ωστόσο, γεωλόγοι και αρχαιολόγοι επισκέφθηκαν αυτά τα νησιά το προηγούμενο καλοκαίρι και επέστρεψαν τα καλοκαίρια του 2007 και του 2008. Επειδή υπήρχαν δύο κεντρικά Κουριλικά τσουνάμι το χειμώνα του 2006/2007 (βλέπε Σεισμό των Κουρίλων Νήσων το 2007), είναι δύσκολο να προσδιοριστούν τα συγκεκριμένα αποτελέσματα για κάθε τσουνάμι. Τα στοιχεία είναι ότι το τσουνάμι του 2006 ήταν το μεγαλύτερο σε όλα τα νησιά των Κουριλών, εκτός από το Μάτουα και τα μέρη του Ράσσχουα.
Παραπομπές
Πηγές
Εξωτερικοί σύνδεσμοι
Κατηγορία:Σεισμοί
Αντσιρανάνα
Η Αντσιρανάνα (μαλαγασικά: Antsiranana) είναι η έκτη μεγαλύτερη πόλη της Μαδαγασκάρης με πληθυσμό 80.000 κατοίκων. Είναι η πρωτεύουσα της Επαρχίας Αντσιρανάνα, της Περιφέρειας Ντιάνα και του δήμου Αντσιρανάνα.
Γεωγραφία
Η Αντσιρανάνα βρίσκεται βορειοδυτικά της Μαδαγασκάρης, της Αντσιρανάνα και της Ντιάνα. Βρίσκεται νότια της Βίλλα Μπας.
Δημογραφία
Η Αντσιρανάνα είχε, σύμφωνα με την απογραφή του 2004 80.000 κατοίκους, από τους οποίους το 20 % είναι Κομόριοι, το 15 % Σακαλάβα, το 15 % Αντανακαράνα, το 10 % Ανταντρόι, το 5 % Μερίνα, το 15 % Ινδοί και Πακιστανοί, το 10 % Κινέζοι και το υπόλοιπο 10 % Σομαλοί.
Μεταφορές
thumb|right|250px|Καράβι στο Λιμάνι της Αντσιρανάνα
Το τοπικό αεροδρόμιο είναι το Αεροδρόμιο του Αρρασάρτ, που βρίσκεται κοντά στην Αντσιρανάνα. Έχει φυσικό λιμάνι και πολλούς δρόμους γύρω της.
Εξωτερικοί σύνδεσμοι
Κατηγορία:Πόλεις της Μαδαγασκάρης Κατηγορία:Αντσιρανάνα
Mars 2020
Mars 2020 ονομάζεται η εν εξελίξει αποστολή ρομποτικού οχήματος, τύπου ρόβερ, με το όνομα Perseverance, που στα ελληνικά σημαίνει "επιμονή" και ένα μικρό ομοαξονικό ελικόπτερο τύπου drone με όνομα Ingenuity, που σημαίνει "ευφυία". Αποτελεί μέρος του Mars Exploration Program της NASA που έχει ως σκοπό την εξερεύνηση της επιφάνειας του πλανήτη Άρη. Η διαστημική αποστολή Mars 2020 ανακοινώθηκε από την NASA στις 4 Δεκεμβρίου 2012 κατά την φθινοπωρινή συνάντηση της Αμερικανικής Γεωφυσικής Ένωσης στο Σαν Φρανσίσκο.
Εκτοξεύτηκε στις 11:50:00 UTC 30 Ιουλίου 2020 με έναν πύραυλο Atlas V 541, και προσεδαφίστηκε στον κρατήρα Jezero(Γιεζερο) του πλανήτη Άρη και η επιβεβαίωση της προσεδάφισης λήφθηκε στις 20:55 UTC 18 Φεβρουαρίου 2021. Στις 5 Μαρτίου 2021, η NASA ονόμασε το σημείο της προσεδάφισης του ρόβερ "Octavia E. Butler Landing". Έως τις 21 Απριλίου 2021, το Perseverance και το Ingenuity βρίσκονται στον πλανήτη Άρη για 60 Αρειανές ημέρες(62 γήινες).
Το όχημα θα μελετήσει τις γεωλογικές διεργασίες και την ιστορία της επιφάνειας του πλανήτη, όπως και την πιθανότητα ύπαρξης μορφών ζωής στο παρελθόν. Επίσης θα συλλέξει και αποθηκεύσει δείγματα πετρωμάτων για πιθανή μελλοντική αποστολή επιστροφής δειγμάτων .Ο σχεδιασμός του ρομποτικού οχήματος βασίζεται σε αυτό του ρόβερ Curiosity καθώς θα χρησιμοποιηθούν εξαρτήματα που έχουν ήδη κατασκευαστεί και δοκιμαστεί, αλλά θα μεταφέρει επίσης και νέα επιστημονικά όργανα και ειδικό τρυπάνι ώστε να εξορύξει στοιχεία από το έδαφος του πλανήτη. Το ρόβερ διαθέτει επίσης διαθέτει επίσης 19 κάμερες και 2 μικρόφωνα, επιτρέποντας την καταγραφή του περιβάλλοντος του πλανήτη Άρη.
Η εκτόξευση του Mars 2020 ήταν η τρίτη από τις τρεις διαστημικές αποστολές που στάλθηκαν προς τον πλανήτη Άρη κατά το παράθυρο εκτόξευσης προς τον πλανήτη το 2020, με αποστολές που αναπτύχθηκαν από τις διαστημικές υπηρεσίες των Ηνωμένων Αραβικών Εμιράτων με το orbiter Hope στις 19 Ιουλίου και της Κίνας με την αποστολή Tianwen-1 στις 23 Ιουλίου.
Εξωτερικοί σύνδεσμοι
Κατηγορία:Εξερεύνηση του Άρη
Κάρολος Γ΄ της Ισπανίας
Ο Κάρολος Γ΄ (ισπαν. Carlos III de Borbón, 20 Ιανουαρίου 1716 - 14 Δεκεμβρίου 1788) από τον Οίκο των Βουρβόνων-Ισπανίας ήταν βασιλιάς της Ισπανίας (1759-1788), της Νάπολης, της Σικελίας (1735-1759) και δούκας της Πάρμα (1732-1735). Ήταν οπαδός του πεφωτισμένου απολυταρχισμού.
Βιογραφία
Ο Κάρολος Σεβαστιανός ήταν ο τρίτος γιος (1ος από τον 2ο γάμο) του Φιλίππου Ε΄ της Ισπανίας από τη 2η σύζυγό του Ελισάβετ Φαρνέζε, κόρης του Οδοάρδου Φαρνέζε, διαδόχου στο δουκάτο της Πάρμας.
Σε ηλικία 16 ετών στάλθηκε στην Πάρμα και έλαβε τον τίτλο του δούκα πάνω στα κληρονομικά δικαιώματα της μητέρας του. Εκεί δέχθηκε ισχυρή επίδραση του Διαφωτισμού και των γραμμάτων, κάτι που ήταν αδύνατο για την εποχή του να συναντήσει στην Ισπανία. Στην Ισπανία διαδέχθηκε τον άτεκνο ετεροθαλή αδελφό του Φερδινάνδο ΣΤ΄.
Εντάσεις στις σχέσεις του με την Αγγλία
thumb|left|200px|Έφιππος ανδριάντας του Καρόλου Γ΄ της Ισπανίας.
Την 1 Δεκεμβρίου 1734, μετά τη νίκη του Χοσέ Καρίγιο ντε Μοντεμάρ επί των Αυστριακών στη μάχη του Μπιτόντο, ανακηρύχθηκε βασιλιάς της Νάπολης και της Σικελίας. Αλλά ο ίδιος δεν είχε στρατιωτικές ικανότητες και σπάνια φορούσε τη στρατιωτική στολή. Ο Άγγλος ναύαρχος που βρέθηκε στη Μεσόγειο, προκειμένου να επηρεάσει τον πόλεμο της Αυστριακής διαδοχής, τον πίεσε να κρατήσει ουδετερότητα, με την απειλή ότι θα βομβάρδιζε τη Νάπολη. Αυτό επηρέασε έντονα τη σκέψη του, διότι του έδωσε ένα αίσθημα εχθρότητας, που επηρέασε την πολιτική του αργότερα.
Παραχώρησε (1735) την Πάρμα στον Κάρολο ΣΤ΄ της Αγίας Ρωμαϊκή Αυτοκρατορίας σε αντάλλαγμα της αναγνώρισής του ως βασιλιά της Νάπολης και της Σικελίας. Στο εσωτερικό της χώρας του άρχισε αναμόρφωση, ενώ είχε μεγάλη ικανότητα στην επιλογή υπουργών και συμβούλων. Επί της εποχής του έγιναν στην περιοχή που κυβερνούσε στην Ιταλία οι αρχαιολογικές ανακαλύψεις του Ερκολάνο (1738) και της Πομπηίας (1748). Ο ίδιος μόλις το πληροφορήθηκε, με ευχαρίστηση χρηματοδότησε τις ανακαλύψεις.
Παραιτήθηκε (1759) στην Νάπολη υπέρ του τρίτου γιου του, Φερδινάνδου. Σαν βασιλιάς της Ισπανίας η εξωτερική του πολιτική ήταν καταστροφική. Η δυσαρέσκειά του με την Αγγλία έγινε ανεξέλεγκτη μετά το τέλος της συζύγου του Μαρίας Αμαλίας της Σαξονίας και ήρθε σε συμμαχία με τη Γαλλία. Περιπλέχθηκε στον Επταετή Πόλεμο με μεγάλες απώλειες για τη χώρα του. Κατάφερε να ενώσει στην Αμερικάνικη ήπειρο τις Γαλλικές δυνάμεις με αυτές των δυσαρεστημένων αποίκων κατά της Αγγλίας. Ο ίδιος, όμως, δεν ήταν άξιος να δημιουργήσει ικανό στόλο.
Εσωτερική πολιτική
Στο εσωτερικό της χώρας του προσπάθησε να φέρει αναμορφώσεις, που συνάντησαν πολλές αντιδράσεις. Η προσπάθειά του να πείσει τους Μαδριλένους να υιοθετήσουν τα γαλλικά ενδύματα προκάλεσε ταραχές (1766) και ο ίδιος έφυγε προσωρινά από τη Μαδρίτη αφήνοντας στη διακυβέρνηση τον υπουργό του, Πέδρο Πάμπλο Αβάρκα δε Μπολέα. Οι Ιησουίτες κατηγορήθηκαν ότι συμμετείχαν στις ταραχές και εξορίστηκαν, κάτι που προκάλεσε την εχθρότητα του πάπα. Ο Κάρολος Γ΄ ανταπέδωσε και η δύναμη της εκκλησίας έπεσε σημαντικά στην χώρα του, με τους περισσότερους κληρικούς άνεργους.
Άλλαξε την εικόνα της Μαδρίτης: έφτιαξε δρόμους, υδραυλικά έργα και αναμόρφωσε την οικονομική πολιτική, περιορίζοντας την απάτη και την κατάχρηση του δημοσίου χρήματος. Δημιούργησε την Ισπανική Λοταρία και έφερε τα ναπολιτάνικα μοντέλα στον χριστουγεννιάτικο εορτασμό και στολισμό (φάτνη της Γεννήσεως).
Στην ιδιωτική του ζωή ήταν ευγενικός, με σαρκαστική γλώσσα και δεινός κυνηγός. Άφησε τη φήμη ενός βασιλιά φιλάνθρωπου και φιλόσοφου, ενώ ήταν πιστός Καθολικός, παρά τις προστριβές του με τον πάπα. Ενδιαφερόταν περισσότερο να βοηθήσει τον άνθρωπο στη σωτηρία της ψυχής του, παρά στην τήρηση των τυπικών καθηκόντων.
Οικογένεια
Από τον γάμο του (1738) με την Μαρία Αμαλία των Βέττιν, κόρη του Φρειδερίκου Αυγούστου Β΄ της Σαξονίας (Αυγούστου Γ΄ της Πολωνίας), παιδιά του ήταν:
Ανατολή (αποσαφήνιση)
Με την ονομασία Ανατολή μπορεί να αναφερόμαστε σε:
Δείτε επίσης
Κατηγορία:Αποσαφηνίσεις ελληνικών τοπωνυμίων
Στυλιανός Τσικάτος
Ο Στυλιανός Τσικάτος (30 Νοεμβρίου 1931 - Γλυφάδα Αττικής 19 Νοεμβρίου 2012) υπήρξε μέλος της ομάδας καλαθοσφαίρισης του Ολυμπιακού. Την περίοδο που αγωνίστηκε ο Ολυμπιακός κατέκτησε το πρώτο του πρωτάθλημα μπάσκετ (1949).
Διέκοψε την ενασχόληση του με το μπάσκετ προκειμένου να τελειώσει την Ανωτάτη Σχολή Οικονομικών και Εμπορικών Επιστημών την οποία και τελείωσε με επιτυχία.
Στη συνέχεια κλήθηκε στο σώμα της αεροπορίας, και αργότερα εργάστηκε στην Ολυμπιακή Αεροπορία.
Παραπομπές
Κατηγορία:Έλληνες καλαθοσφαιριστές Κατηγορία:Καλαθοσφαιριστές ΟΣΦΠ
Κρίστοφερ Χίτσενς
Ο Κρίστοφερ Χίτσενς (Christopher Eric Hitchens, 13 Απριλίου 1949 – 15 Δεκεμβρίου 2011) ήταν Αγγλοαμερικανός συγγραφέας και αρθρογράφος ο οποίος έγινε ευρύτερα γνωστός ως δημοσιογράφος σε διάφορα αμερικανικά και βρετανικά έντυπα πολιτικού περιεχομένου. Το βιβλίο του Ο Θεός δεν είναι μεγάλος πραγματεύεται την ανυπαρξία του Θεού. Πέθανε σε ηλικία 62 ετών.
Βίος
Ο Χίτσενς γεννήθηκε στο Πόρτσμουθ της Αγγλίας και φοίτησε στην Οξφόρδη και στο Κέιμπριτζ. Στα νεανικά του χρόνια μέχρι και τον ερχομό στις ΗΠΑ στις αρχές του της δεκαετίας του 1980, ο Χίτσενς ανήκε στον πολιτικό χώρο της Ριζοσπαστικής αριστεράς, όντας υποστηρικτής τροτσκιστικών ιδεών, αλλά και αρθρογράφος σε διάφορα έντυπα τα οποία πρόσκειντο σε αριστερά κόμματα.
Τον Ιούνιο του 2010 ο Χίτσενς διαγνώστηκε με καρκίνο του οισοφάγου. Ενάμιση χρόνο αργότερα, στις 15 Δεκεμβρίου 2011, άφησε την τελευταία του πνοή σε νοσοκομείο του Χιούστον στο Τέξας, έπειτα από επιπλοκές. Ο θάνατος του αποδόθηκε σε πνευμονία.
Διάφορα
Το 2007 ο Χίτσενς έλαβε την αμερικανική υπηκοότητα.
Εργογραφία στην ελληνική
(2000)	Μητέρα Τερέζα, εκδ. «Στάχυ»
(2002)	Η δίκη του Χένρι Κίσινγκερ, εκδ. «Βιβλιοπωλείον της Εστίας» (2003)	Γράμματα σε ένα νέο αντιρρησία, «Βιβλιοπωλείον της Εστίας» (2008)	Ο Θεός δεν είναι μεγάλος, εκδ. «Scripta» (2011)	Hitch-22, εκδ. «Μεταίχμιο» (2009)	Τα δικαιώματα του ανθρώπου, εκδ. «Ελληνικά Γράμματα»
Εξωτερικοί σύνδεσμοι
Κατηγορία:Άγγλοι δοκιμιογράφοι Κατηγορία:Άγγλοι κριτικοί Κατηγορία:Άγγλοι δημοσιογράφοι Κατηγορία:Αγγλοαμερικανοί Κατηγορία:Άγγλοι άθεοι Κατηγορία:Υλιστές Κατηγορία:Απόφοιτοι του Πανεπιστημίου της Οξφόρδης Κατηγορία:Φιλόσοφοι της ιστορίας Κατηγορία:Άγγλοι αυτοβιογράφοι
Στυλιανός Κοκκινάκης
Ο Στυλιανός Κοκκινάκης ήταν Έλληνας οπλαρχηγός του Μακεδονικού Αγώνα.
Βιογραφικά στοιχεία
Γεννήθηκε στην Ασή Γωνιά της επαρχίας Αποκορώνου της περιφερειακής ενότητας Χανίων. Υπήρξε οπλαρχηγός σώματος 10 ανδρών.
Πηγές
Κατηγορία:Κρητικοί οπλαρχηγοί Κατηγορία:Μακεδονομάχοι
Paul Phoenix (Tekken)
Ο Paul Phoenix (ιαπωνικά: ポール・フェニックス, Χέπμπορν: Pōru Fenikkusu) είναι χαρακτήρας της σειράς Tekken που έκανε το ντεμπούτο του στο πρώτο παιχνίδι Tekken και από τότε έχει εμφανιστεί σε κάθε παιχνίδι μέχρι σήμερα. Είναι ένας θερμοκέφαλος, επιθετικός χαρακτήρας, αποφασισμένος περισσότερο από ποτέ να κερδίσει το τουρνουά King of Iron Fist για να αποδείξει ότι είναι ο καλύτερος μαχητής σε ολόκληρο το σύμπαν.
Αν και πλησιάζει αρκετές φορές (ειδικά στο Tekken 3), ο Paul δεν έχει κερδίσει ποτέ το τουρνουά. Παρά την αρχική του ρύθμιση στο πρώτο παιχνίδι ως πιθανός αντίπαλος του Kazuya, καθώς και την αμφιβολία του για σοβαρή αναγνώριση του στα προηγούμενα παιχνίδια, ο Paul καταντάει να γίνεται τελευταία όλο και περισσότερο σαν αστείος χαρακτήρας. Αυτό αποδεικνύεται προφανώς από το γεγονός ότι είναι αντίπαλος με χαρακτήρες αστείου (Kuma I και II) και ότι τα νεύρα του έχουν γίνει πιο κωμικά. Ωστόσο, είναι από τους πιο δημοφιλείς και αγαπητούς χαρακτήρες της σειράς Tekken.
Βιογραφία
αριστερά|μικρογραφία|Ο Paul Phoenix Ο Paul Phoenix είναι ένας σκληρός Αμερικανός μαχητής. Κάτι σαν παρασυρόμενος, ο Paul δεν έχει πραγματική καριέρα, αντί να κερδίζει χρήματα από τις μάχες στο δρόμο και να δουλεύει περιστασιακά ως ψεύτικος ενώ επιδιώκει το πραγματικό του πάθος - να αποδείξει ότι είναι ο πιο σκληρός μαχητής στο σύμπαν. Ο Paul εκπαιδεύεται με τον Marshall Law, ο οποίος θα γινόταν ο καλύτερος του φίλος, και ο Lee Chaolan, και παραμένει αήττητος στη μάχη, με εξαίρεση έναν νεαρό μαχητή που ονομάζεται Kazuya, ο οποίος τον κράτησε στην ισοπαλία. Όταν ο Paul ακούει την ανακοίνωση ενός Τουρνουά King of Iron Fist, μπαίνει, βλέποντας την ευκαιρία να αντιμετωπίσει τον παλιό του αντίπαλο και να αποδείξει ότι είναι ο καλύτερος. Ενώ ο Paul έρχεται πράγματι πρόσωπο με πρόσωπο με τον Kazuya, δεν είναι σε θέση να τον νικήσει. Στην πορεία, ο Paul αποκτά έναν νέο αντίπαλο - μια αρκούδα που ονομάζεται Kuma. Πέρασαν δύο χρόνια πριν φτάσουν τα νέα στον Paul για ένα δεύτερο τουρνουά. Ενώ σκόπευε και πάλι να νικήσει τον Kuma, δεν μπόρεσε ακόμα να αποδείξει ότι ήταν πιο δυνατός από τον Kazuya. αυτή τη φορά, ο Paul είχε κερδίσει το δικαίωμα να αντιμετωπίσει τον Kazuya, αλλά η κυκλοφορία στους Ιαπωνικούς αυτοκινητόδρομους τον εμπόδισε να φτάσει εγκαίρως στον χώρο, αναγκάζοντάς τον να χάσει.
Ο Paul έπρεπε να περιμένει άλλα είκοσι χρόνια για μια τρίτη προσπάθεια να αποδείξει τον εαυτό του, αλλά όταν έλαβε πρόσκληση για ένα άλλο τουρνουά King of Iron Fist, δέχτηκε αμέσως. Αυτή τη φορά, ο Paul νίκησε όλους όσους στάθηκαν μπροστά του, συμπεριλαμβανομένου του Kuma 2, του γιου του παλιού του αντιπάλου, και του Όγκρε, του θεού της μάχης. Επιστρέφοντας στο σπίτι πιστεύοντας ότι ήταν νικητής, ο Paul δεν γνώριζε ότι η νίκη του είχε για άλλη μια φορά διαφύγει. Ο Όγκρε δεν είχε νικηθεί, και είχε μεταμορφωθεί στην αληθινή τερατώδη μορφή του, νικήθηκε μόνο από τον Jin Kazama. Νιώθοντας εξαπατημένος για τη νίκη του, ο Paul μπαίνει στο τέταρτο τουρνουά, αναζητώντας τη νίκη του που είχε αργήσει πολύ. Αυτή τη φορά όμως, ο Paul ήταν πολλύ αλαζονικός και υποτίμησε τον αντίπαλό του, ο οποίος ήταν για άλλη μια φορά ο Kuma, και έχασε τον αγώνα. Ταπεινωμένος, ο Paul επέστρεψε στην προπόνησή του με ανανεωμένη αποφασιστικότητα. Όταν η ανακοίνωση για ένα πέμπτο τουρνουά έφτασε στον Paul, μπήκε με ανανεωμένο σθένος. Αυτή τη φορά, ο Paul νικάει επιτυχώς τον Kuma, αλλά ο αγώνας τον οδήγησε και, εξαντλημένος, ο Paul αναγκάστηκε να χάσει για άλλη μια φορά.
Αμέσως μετά, ανακοινώθηκε το έκτο τουρνουά King of Iron Fist. Χωρίς χρήματα, ο Paul μπαίνει και, συνειδητοποιώντας ότι δεν μπορεί να τα καταφέρει μόνος του, συνεργάζεται με τον παλιό του φίλο Marshall Law για να δει αν μπορούν να κερδίσουν μαζί το χρηματικό έπαθλο. Ενώ τα πήγαν καλά στο τουρνουά, δεν κατάφεραν να διεκδικήσουν το κορυφαίο έπαθλο. Απτόητος, ο Paul συνεχίζει να επιδιώκει τη νίκη στο King of Iron Fist Tournament και μπαίνει στο πρόσφατα ανακοινωμένο έβδομο τουρνουά.
Προσωπικότητα
Ο Paul είναι ένα άτομο με υπερβολική αυτοπεποίθηση, με μυϊκό μυαλό που δεν αμφιβάλλει ποτέ τον εαυτό του. Αυτή η υπερβολική αυτοπεποίθηση τείνει να τον εξουδετερώνει καθώς ο εγωισμός του ξεφεύγει από τον έλεγχο με το τελικό αποτέλεσμα συνήθως να αφήνει τον Paul σε δύσκολες και άβολες καταστάσεις. Παρόλα αυτά, η αλαζονική του στάση δεν άλλαξε ποτέ όλα αυτά τα χρόνια και παρόλα αυτά μπαίνει σε τουρνουά προσπαθώντας να αποδείξει ότι είναι ο «καλύτερος στο σύμπαν» (το εννοεί κυριολεκτικά, σύμφωνα με το τέλος του στο Tekken 5). Ο Paul ανέκαθεν απεικονιζόταν ως ευέξαπτος, αν και καλόκαρδος, ελαφρώς θαμπός, θρασύς, θορυβώδης και εντελώς αλαζονικός. Θεωρεί ότι ο Kazuya Mishima είναι αντίπαλός του, αν και ο Kazuya τείνει να τον βλέπει ως κάτι παραπάνω από ενοχλητικό τύπο στην καλύτερη περίπτωση.
Ο Paul μοιράζεται μια βαθιά φιλία με τον Marshall Law, παρά τη συνεχή διαμάχη των δύο. Ο Law συνήθως θεωρείται ως ο μέντορας ή ο δότης του Paul και το ζευγάρι τείνει να καταλήγει στις πιο περίεργες περιστάσεις δίπλα σε άλλους χαρακτήρες. Ο Paul είναι επίσης φίλος με τον Forest Law και τον Steve Fox. Η τεμπελιά του Paul συνήθως τον οδηγεί σε χρεοκοπία και σε απελπισμένη ανάγκη για χρήματα, με αποτέλεσμα είτε να βρει προσωρινή δουλειά ως ψευτοπαλικαράς είτε να συμμετάσχει σε ένα τουρνουά μόνο και μόνο για να κερδίσει το χρηματικό έπαθλο για να συνεχίσει τον εαυτό του για λίγο ακόμα.
Οι γελοιότητες και τα σχέδια του Paul και του Μάρσαλ για να πλουτίσουν γρήγορα είναι όλα γνωστά μεταξύ του καστ της Καμπάνιας του Σεναρίου και πολλοί χαρακτήρες θα τους αποκαλέσουν και τους δύο για την ξεδιάντροπη συμπεριφορά τους.
Tekken
Πρώτη Έκδοση: Ο Paul είναι ένας θερμόαιμος Αμερικανός μαχητής που καταλαβαίνει και λατρεύει να εξασκεί τις πολεμικές τέχνες.
Ο Paul βλέπει τον Kazuya ως αντίπαλο του, καθώς ένας προηγούμενος αγώνας μαζί του έληξε ισόπαλος. Ωστόσο, ο ανταγωνισμός τους είναι μονόπλευρος. Πιστεύοντας ότι ο πραγματικός του εαυτός υπάρχει σε μια έντονη μάχη, ο Paul συμμετέχει σε αυτό το τουρνουά αναζητώντας έναν ισχυρότερο αντίπαλο.
Έκδοση 3: Οδηγημένος να γίνει ο καλύτερος από τους καλύτερους, ο Paul ταξιδεύει σε όλο τον κόσμο αναζητώντας τον τέλειο αντίπαλο. Είναι ειδικός στο τζούντο αλλά είναι επίσης ικανός σε πολλές μορφές πολεμικών τεχνών. Υπάρχει μόνο ένας μαχητής σε αυτό το τουρνουά που κατατάσσεται στο ίδιο επίπεδο με τον Paul. Το όνομά του ήταν Kazuya, με τον οποίο είχε παλέψει κάποτε στην ισοπαλία. Στόχος του είναι να εξαλείψει κάθε σύγκριση.
Έκδοση 4 (Ευρωπαϊκής Έκδοσης)
Ένας επιθετικός και θερμόαιμος Αμερικανός, ο Paul ζει με το μυαλό του δουλεύοντας ως σωματοφύλακας και μαχητής του δρόμου. Προηγουμένως πολέμησε με τον Kazuya για την ισοπαλία και έχει μπει στο τουρνουά για να διευθετήσει το σκορ.
Τελική Περιγραφή, "Burning Heart/Πύρινη Καρδιά": Ο Paul βρίσκεται στην αίθουσα προπόνησής του. Σπάει με τη γροθιά του μια στοίβα από 3 γυάλινους ογκόλιθους, κλωτσάει επίσης δύο γυάλινα μπουκάλια στον αέρα και τελικά τρυπά έναν τοίχο από τούβλα που έχει ένα σχέδιο του προσώπου του Kazuya, καταστρέφοντάς τον. Τελειώνει με ένα κοντινό πλάνο του Paul.
Tekken 2
Έκδοση 1: Όταν ο Paul Phoenix ήταν μικρό αγόρι, λάτρευε τον Γουίλι Γουίλιαμς και τώρα που μεγάλωσε, έγινε ένας εξέχων παγκόσμιος πολεμιστής. Παρά την επιτυχία του επί του άγριου Kuma στο προηγούμενο τουρνουά, ο Paul δεν είχε τη δύναμη που απαιτείται για να κατακτήσει το πρωτάθλημα. Μια μέρα, ενώ αφοσιωνόταν στην προπόνησή του με τον αιώνιο συνεργάτη και φίλο του, Marshall, έφτασαν πληροφορίες για ένα νέο τουρνουά που διεξάγεται. Με την προσοχή του να γίνει ο καλύτερος στον κόσμο, όχι, του σύμπαντος, ο Paul αποφασίζει να λάβει μέρος στο τουρνουά.
Έκδοση 3: Ο Paul προφανώς δεν έχει καμία πίστη ούτε σε υπηρεσίες επιβολής του νόμου ούτε σε γνωστά εγκληματικά καρτέλ και έχει χαρακτηριστεί ως χαμηλού κινδύνου. Ωστόσο, η ζεστή φύση του θα μπορούσε ακόμη να προκαλέσει προβλήματα.
Ο Paul είχε καλή απόδοση στο πρώτο τουρνουά King of Iron Fist, και παρόλο που ήταν ο μόνος αρκετά τρελός ανταγωνιστής για να αμφισβητήσει μια πλήρως μεγαλωμένη καφέ αρκούδα και να κερδίσει, ηττήθηκε από τον Kazuya σε μια λυσσαλέα μάχη που κράτησε για ώρες. Κουνώντας το κεφάλι του με δυσπιστία, ο Paul έφυγε από το τουρνουά Mishima και επέστρεψε στη Νέα Υόρκη. Βρήκε δουλειά στο νότιο Μπρονξ ως μπράβος, όπου ο εγωισμός και η αλαζονεία του τον οδήγησαν σε πολυάριθμες αντιπαραθέσεις με δυσάρεστους χαρακτήρες, οι οποίοι ήταν όλοι δεύτεροι καλύτεροι στις τεχνικές του στο Τζούντο. Μετά από μήνες τιμωρίας δρόμου σε όλες τις ΗΠΑ, ο Paul εμφανίζεται έτοιμος για το King of Iron Fist Tournament 2 με απίστευτη αυτοπεποίθηση, πιστεύοντας ότι είναι ο ισχυρότερος μαχητής στον κόσμο. Αυτή τη φορά, το Τουρνουά ανήκει στον Paul Phoenix. μικρογραφία|300x300εσ|Στιγμιότυπο οθόνης του ίδιου στο παιχνίδι Τελική Περιγραφή, "Hammer Fist/Σφυρί Γροθιά": Ο Paul οδηγεί με τη μοτοσικλέτα του σε έναν αυτοκινητόδρομο στην πλαγιά του βουνού, όταν μια κατολίσθηση πέφτει στην πλαγιά του βουνού και στο δρόμο, εμποδίζοντας το μονοπάτι του. Ξαφνιασμένος, ο Paul σταματά τη μοτοσικλέτα του. Μετά ο Paul κατεβαίνει από τη μοτοσικλέτα του, παίρνει θέση και χτυπά τη γροθιά του στον βράχο, σπάζοντας τον με μια μόνο γροθιά.
Tekken 3
Έκδοση 1: Ο Paul τώρα είναι ένας μαχητής που θαυμάζεται από μικρά παιδιά σε όλο τον κόσμο. Άφησε τη νίκη να του ξεφύγει στο τελευταίο Τουρνουά, αλλά έκτοτε έχει ανανεώσει την προπόνησή του με σθένος - δεν θα αφήσει τη νίκη να ξεφύγει αυτή τη φορά.
Έκδοση 2: Περιμένοντας το τελευταίο τουρνουά, ο Paul κέρδισε το δικαίωμα να πολεμήσει με τον Kazuya, αλλά ένα ατύχημα με πολλά αυτοκίνητα στην οδό ταχείας κυκλοφορίας εμπόδισε τον Paul να φτάσει στον αγώνα στην ώρα του. Αναγκάστηκε να χάσει.
Παρά την αξιοζήλευτη καριέρα του Paul, δεν έχει κερδίσει ακόμη το ένα τουρνουά που θα τον σημάδευε ως έναν από τους αληθινούς μεγάλους.
Την περασμένη άνοιξη, έλαβε μια απροσδόκητη πρόσκληση για το τρίτο King of the Iron Fist Tournament. Με την προπόνηση να αποτελεί ακόμα μέρος του καθημερινού του συντάγματος, είναι ακόμα σε άριστη κατάσταση και νιώθει ότι έχει ακόμα ό,τι χρειάζεται για να κερδίσει το μεγάλο.
Τελική Περιγραφή, "Winning Run/Νικητής Ταχύτητας": Ο Paul κινείται με ταχύτητα κατά μήκος ενός αυτοκινητόδρομου κόβοντας δρόμο μπροστά από ένα πετρελαιοφόρο όχημα. Όμως ένας αστυνομικός τον εντοπίζει και τον καταδιώκει. Μετά από πολλή διαμάχη, ο αστυνομικός δίνει στον Paul μια κλήση για υπερβολική ταχύτητα. Ο Paul θυμώνει και κλωτσάει κωμικά τη σκόνη, σηκώνοντας το χέρι του στο μέτωπό του με δυσπιστία.
Tekken 4
Ο Paul πέρασε αήττητος στο σύνολο του τρίτου Τουρνουά King of Iron Fist και κέρδισε ακόμη και τον Όγκρε. Πηδώντας από περηφάνια, ο Paul επέστρεψε στο σπίτι. Ωστόσο, το ευτυχές τέλος του Paul ήταν προσωρινό. Άγνωστος στον Paul, ο Όγκρε μεταμορφώθηκε στη δεύτερη μορφή του ως - Αληθινό Όγκρε - και το τουρνουά συνεχίστηκε αφού είχε φύγει από αυτό.
Μια μέρα, ο Paul βρήκε ένα φυλλάδιο εφημερίδας που ανακοίνωνε το τέταρτο τουρνουά The King of Iron Fist Tournament 4. Φλεγόμενος από την επιθυμία να κερδίσει αυτό το Τουρνουά, αποφασίζει να τα δώσει όλα για άλλη μια φορά για να αποδείξει ότι είναι ο ένας αληθινός πρωταθλητής, μια για πάντα. Έπρεπε να κερδίσει.
Περιγραφή τέλους: Ο Paul περπατάει με μια γυναίκα μετά από ένα νυχτερινό πάρτι. Της λέει ότι θα πάρουν ένα ταξί για το σπίτι. Ο Paul κοιτάει στη συνέχεια στο γυάλινο παράθυρο πίσω του για να φτιάξει τα μαλλιά του. Τα φώτα ανάβουν στη σχολή Μάρσαλ Ντότζο και οι μαθητές μπαίνουν και ξεκινούν την εκπαίδευση. Καθώς προπονούνται, ο Paul βλέπει στον τοίχο μια φωτογραφία του από τις παλιές «μέρες μάχης» του. Η γυναίκα, που βρήκε ένα ταξί, φωνάζει τον Paul αλλά την αγνοεί. Η οθόνη γίνεται λευκή. Στη συνέχεια εμφανίζεται ο Paul με τη μοτοσικλέτα του. Βγάζει τα κόκκινα γυαλιά που φοράει και τα πετάει στην άκρη λέγοντας: «Δεν είναι του στυλ μου». Στη συνέχεια ο Paul φεύγει με το μηχανάκι από το γκαράζ του, με το μαχητικό του πνεύμα να ανανεώνεται.
Tekken 5
αριστερά|με-πλαίσιο|Ο Paul PhoenixΚείμενο Προλόγου: Ο Paul αναγνώρισε την υπερβολική του αυτοπεποίθηση όταν του δόθηκε ένα σοβαρό χτύπημα και έχασε το τελευταίο τουρνουά. Είχε ξεχάσει μερικά σημαντικά μαθήματα και είχε ξεφύγει από το μονοπάτι για να γίνει ένας μεγάλος μαχητής. Ήθελε να ξαναβρεί αυτό που είχε χάσει. Δύο μήνες αργότερα, μπήκε στο πέμπτο τουρνουά του King of Iron Fist Tournament 5.
"Αυτή τη φορά θα τους δείξω. Θα κερδίσω αυτό το τουρνουά!" Σκέφτηκε ο Paul καθώς προσπαθούσε να συγκρατήσει τον ενθουσιασμό του για την αντιμετώπισή του με τον Kazuya Mishima, έναν αντίπαλο που δεν είχε νικήσει για περισσότερα από είκοσι χρόνια.
Ωστόσο, ο Kuma του στάθηκε εμπόδιο όπως πάντα. Ο Paul ξεκίνησε καλά απέναντι στον Kuma, αλλά σύντομα άρχισε να αισθάνεται απελπισμένος λόγω της επιμονής του Kuma. Ο Paul συνειδητοποίησε ότι είχε υπερβολική αυτοπεποίθηση όταν του δόθηκε ένα σοβαρό χτύπημα από τον Kuma και έχασε τον αγώνα.
Δύο μήνες αργότερα, ο Paul μπήκε στο πέμπτο τουρνουά King of Iron Fist Tournament 5. "Θα κερδίσω αυτό το τουρνουά και θα αποδείξω σε όλους ότι είμαι ο μεγαλύτερος μαχητής στο σύμπαν!".
Πρόλογος (Μη αυτόματη έκδοση): Ο Paul Phoenix προσπάθησε να συγκρατήσει τον ενθουσιασμό του για την αντιμετώπισή του με τον Kazuya Mishima, έναν αντίπαλο που δεν είχε πολεμήσει για περισσότερα από 20 χρόνια.
Ωστόσο, ο Kuma στάθηκε εμπόδιο, όπως πάντα. Ο Paul ξεκίνησε καλά απέναντι στον Kuma, αλλά σύντομα άρχισε να αισθάνεται απελπισμένος λόγω της επιμονής του Kuma. Ο Paul συνειδητοποίησε ότι είχε υπερβολική αυτοπεποίθηση όταν του δόθηκε ένα σοβαρό χτύπημα από τον Kuma και έχασε τον αγώνα.
Αναλογιζόμενος την ήττα του από τον Kuma, ο Paul συνειδητοποίησε ότι είχε ξεχάσει μερικά σημαντικά μαθήματα και είχε απομακρυνθεί από το μονοπάτι για να γίνει ένας μεγάλος μαχητής. Αποφάσισε να ξαναρχίσει από την αρχή για να ανακαλύψει αυτό που είχε χάσει.
"Θα κερδίσω αυτό το τουρνουά και θα αποδείξω σε όλους ότι είμαι ο μεγαλύτερος μαχητής στο σύμπαν!"
Τελική Περιγραφή: Εμφανίζεται μια διαστημική αποικία, την οποία ο Paul χρησιμοποιεί για να μεταδώσει στους εξωγήινους ώστε να τους προκαλέσει. Στη συνέχεια, εμφανίζονται μερικά κτίρια. Ο Paul εμφανίζεται να ρίχνει μια κλωτσιά. Η κάμερα κάνει ζουμ σε μια παράγκα που βρίσκεται ανάμεσα στα άλλα κτίρια. Ο Paul είναι μέσα σε αυτήν την παράγκα και εμφανίζεται να ρίχνει μια γροθιά. Η κάμερα κάνει ζουμ στην πινακίδα στο πάνω μέρος της παράγκας, η οποία λέει, "Για ελάτε εξωγήινοι!" Στη συνέχεια εμφανίζεται ο Paul να ρίχνει μια γροθιά και μια κλωτσιά. Ένα σχέδιο ενός εξωγήινου που είναι κολλημένο σε έναν γκρίζο τοίχο από τούβλα. Ο Paul ετοιμάζεται να τρυπήσει τον γκρίζο τοίχο. Το κάνει με επιτυχία και όλα τα τούβλα πέφτουν στο έδαφος. Ο Paul σηκώνει μια γροθιά και λέει: "Ναι! Οποτεδήποτε! Για ελάτε εξωγήινοι! Η σκηνή αλλάζει για να δείξει τη διαστημική αποικία. Ένας μεγάλος αριθμός UFO πλησιάζει τη διαστημική αποικία.
Tekken 6
Ο ρεβάνς του Paul Phoenix με την αρκούδα που ονομάζεται "Kuma" ήταν άγριος, και αν και νικητής, ήταν εντελώς εξαντλημένος, αφήνοντάς τον ανίκανο να συνεχίσει στο έκτο τουρνουά του King of Iron Fist Tournament 5.
Μη μπορώντας να εισπράξει χρηματικά έπαθλα από το τελευταίο τουρνουά, ο Paul, ο οποίος είχε ήδη επιβαρυνθεί από το βουνό του χρέους του, μαθαίνει ότι σύντομα θα διεξαχθεί ένα νέο τουρνουά King of Iron Fist.
Πιστεύοντας ότι αν κέρδιζε το τουρνουά, θα μπορούσε επιτέλους να αποχαιρετήσει τα προβλήματά του με τα δάνεια, ο Paul σκέφτηκε βαθιά τρόπους για να αυξήσει τις πιθανότητές του να κερδίσει — η συμμετοχή μόνος του ήταν εκτός συζήτησης. Αν μπορούσε να συγκεντρώσει μια ομάδα με κάποιον, οι πιθανότητές του να κερδίσει το χρηματικό έπαθλο θα αυξάνονταν πολύ. Και έτσι ξεπέρασε το σχέδιό του με τον καλύτερο φίλο τον Marshall Law.
Περιγραφή τέλους: Ο Paul και ο Law μπαίνουν σε μια αρένα για να κερδίσουν το χρηματικό έπαθλο του τουρνουά. Αργά αλλά σταθερά, οι δύο μπήκαν στον τελικό γύρο. Είχαν στήσει τη σκηνή προσεκτικά, με τον Law να έπρεπε να κάνει ένα ιπτάμενο λάκτισμα και τον Paul να το αποφύγει. Στο ρινγκ, και οι δύο είναι έτοιμοι να πολεμήσουν ο ένας τον άλλον, με τον Paul να λέει «Ας ξεκινήσουμε!». Ο Law του απαντά "Αφήσε το σε μένα. Ακριβώς όπως σχεδιάσαμε". Ο εκφωνητής χτυπά το κουδούνι για να δώσει το σύνθημα για να αρχίσει ο αγώνας. Ο Law και ο Paul χτύπησαν κατά λάθος ο ένας στα ζωτικά σημεία του άλλου, ο Law κλωτσάει τον Paul στο πρόσωπο και ο Paul γρονθοκοπεί τον Law στη βουβωνική χώρα. Και οι δύο μαχητές έχουν χάσει τις αισθήσεις τους και οι υποστηρικτές τους αποδοκιμάζουν. Ο Steeve Fox κουνάει το κεφάλι του και σηκώνει τους ώμους του με δυσπιστία για την ανικανότητα του Paul και του Law.
Tekken 7
Ωστόσο, ο Kuma δεν φαινόταν πουθενά. Η είδηση ​​κυκλοφόρησε ότι η αρκούδα είχε αποχωρήσει από το τουρνουά. Ο εκφωνητής του ρινγκ ενημερώνει τους θεατές για μια αλλαγή της τελευταίας στιγμής στην κάρτα αγώνα. Ανακουφισμένος, ο Paul περιμένει την είσοδο του πολυαναμενόμενου ανθρώπινου αντιπάλου του... Αλλά, ωστόσο, δεν ήταν ο Kazuya όπως ήλπιζε, ήταν μια ασπρόμαυρη αρκούδα, της οποίας η ψυχραιμία είχε φτάσει σε σημείο βρασμού λόγω της συμπεριφοράς του Paul.
Είναι επίσης παρών για να βοηθήσει τον Marshall Law να βρει έναν καλύτερο μαχητή για να τρέξει το ντότζο και ο Paul ισχυρίζεται ότι είναι ο ένας, αλλά ο Law αρνείται καθώς θα ήταν κακή ιδέα για τον Paul να τρέξει ένα ντότζο όπως την προηγούμενη φορά, αφού " κερδίζοντας» το τρίτο τουρνουά. Αντίθετα, ο Λο είπε ότι αν κάποιος ισχυρός μαχητής ήθελε να δοκιμάσει τη δουλειά, θα έπρεπε να έρθει και να αποδείξει τις ικανότητές του στη μάχη. Οι αμφισβητίες εμφανίστηκαν, αλλά κανένας από αυτούς δεν ήταν αρκετά καλός ούτε για τον Paul ούτε και για τον Law.
Περιγραφή τέλους: Ο Paul γιορτάζει τη νίκη του ενάντια στον αντίπαλό του που ήταν μια άλλη αρκούδα με το όνομα Πάντα. Το κοινό, ωστόσο, αρχίζει να αποδοκιμάζει τον Paul επειδή νίκησε το Πάντα. Στη συνέχεια, ο Paul αναγκάζεται να φύγει από την αρένα αφού το μεγάλο πλήθος άρχισε να του επιτίθεται πετώντας του διάφορα αντικείμενα, ιδιαίτερα όταν κάποιος του πέταξε ένα σπαθί.
Στο τέλος του Λο, ο Paul βοηθά τον καλύτερό του φίλο Marshall Law εναντίον του Φενγκ Γουέι σε έναν αγώνα, αφού ο τελευταίος εξουδετερώνεται από το στυλ μάχης του. Ο Paul είναι σε θέση να νικήσει τον Φενγκ βγάζοντάς τον νοκ-άουτ με μια ισχυρή πύρινη γροθιά αφού ο Λο τον βοηθήσει στη μάχη. Ο Φενγκ όμως δεν αποδέχεται την ήττα του και απελευθερώνει την ισχυρή του αύρα. Γνωρίζοντας πόσο επικίνδυνος είναι, ο Paul και ο Λο υποχωρούν φοβισμένοι.
Εμφάνιση
Ο Paul είναι ένας καλοφτιαγμένος Αμερικάνος με μπλε μάτια, πυκνά φρύδια έχοντας ένα υψηλό επίπεδο χτένισμα. Ο Paul έχει επίσης ένα τατουάζ σκορπιού στο δεξί του χέρι και, στο Tekken 2, είχε επίσης δύο σκουλαρίκια στο αριστερό του αυτί. Αυτά τα σκουλαρίκια εμφανίζονται αποκλειστικά σε αυτό το παιχνίδι, καθώς αφαιρέθηκαν για όλες τις μελλοντικές δόσεις. Στο Tekken 4 ο Paul εμφανίζεται επίσης με τα μαλλιά του κάτω και δεμένα σε μια αλογοουρά.
Tekken 1
Στολή παίκτη 1:
Η πρώτη στολή του Paul αποτελείται από ένα κόκκινο gi με τα μανίκια ξεκομμένα και ένα κίτρινο λογότυπο στη δεξιά πλευρά του σακακιού. Φοράει επίσης μαύρα προστατευτικά για τα χεριά και ποδιά και μαύρη ζώνη πολεμικών τεχνών.
Στολή παίκτη 2:
Tekken 3
Στο Tekken 3, τα ρούχα του Paul δέχθηκαν μικρές αλλαγές.
Στολή του παίκτη 1:
Το ίδιο με το πρώτο ρούχο του Paul από τα δύο πρώτα παιχνίδια, αλλά είναι ελαφρώς κουρελιασμένο και σκισμένο. Επίσης, το κίτρινο λογότυπο βρίσκεται στην αριστερή πλευρά του σακακιού του.
Στολή του παίκτη 2:
Το ίδιο με το δεύτερο ρούχο του Paul από τα δύο πρώτα παιχνίδια, αλλά τώρα είναι κοντομάνικο με μαξιλαράκια για τους ώμους, επιγονατίδες και ένα λευκό πουκάμισο με ψηλό λαιμό από κάτω.
Tekken 4
Η κλασική κόκκινη στολή του τζούντο του Paul αφαιρείται. Η νέα του αποτελείται από ένα λευκό μπλουζάκι με ένα μακρυμάνικο κόκκινο τζάκετ με ομοιόμορφη φόρμα πεταμένο και δεμένο στη μέση του, ένα κόκκινο gi ομοιόμορφο παντελόνι με λογότυπα πάνω τους και μαύρες μπότες με σχέδια πορτοκαλί φλόγας πάνω τους. Διατηρεί τα μαύρα προστατευτικά και τη ζώνη των προηγούμενων ρούχων του.
Στολή παίκτη 2:
Η νέα δεύτερη στολή του αποτελείται από ένα μαύρο μπλουζάκι με φλεγόμενο σχέδιο κρανίου στην πλάτη, παρόμοιο με τα προηγούμενα ρούχα του, ένα ρολόι χειρός στο αριστερό του χέρι, μπλε τζιν και μαύρα παπούτσια, ενώ τα μαλλιά του είναι πεσμένα αντί για το ψηλό του στυλ μαλλιών. Αυτό είναι το πρώτο και το μοναδικό ρούχο όπου ο Paul φοράει τζιν και μπλουζάκι και δεν έχει το σήμα κατατεθέν του χτένισμα και τα γάντια του.
Τέλος:
Στο τέλος του, ο Paul έχει μια αλογοουρά, ένα κόκκινο σμόκιν σακάκι, ένα μαύρο πουκάμισο, πορτοκαλί γυαλιά ηλίου, ένα κόκκινο παντελόνι και μαύρα παπούτσια.
Tekken 5
Στολή παίκτη 1:
Ίδιο με το ρούχο του από τα προηγούμενα παιχνίδια (εκτός από το Tekken 4), αλλά τώρα υπάρχουν λευκά περιτυλίγματα γύρω από τους καρπούς του και το κόκκινο gi του είναι ακόμα πιο κουρελιασμένο και σκισμένο από πριν.
Στο Dark Resurrection, η στολή του λαμβάνει μικρές εναλλαγές παλέτας με το κόκκινο gi του να είναι λευκό και τα μαύρα προστατευτικά χεριών του να είναι ανοιχτό μπλε και είναι πανομοιότυπη με την κύρια στολή του Χουόρανγκ από το Tekken 3, μείον το λευκό κεφαλόδεσμο.
Στολή παίκτη 2: Η δεύτερη του στολή επιστρέφει όπως ήταν στο Tekken 3. Ωστόσο, οι μπότες του είναι πλέον γκρι και κόκκινες και οι ώμοι του είναι πολύ μεγαλύτερες.
Στο Dark Resurrection, η δεύτερη του στολή λαμβάνει μικρές αλλαγές παλέτας με το μαύρο κοστούμι ποδηλάτη να είναι μπλε και τις δερμάτινες μπότες του να είναι καφέ.
Tekken 6
Τα ρούχα του Paul επιστρέφουν στα παλιά χρώματα από το Tekken 5. Ο Paul δεν κερδίζει καθόλου νέα προεπιλεγμένα κοστούμια.
Tekken 7
Στο Tekken 7: Fated Retribution, ο Paul ανακτά το ρούχο του ποδηλάτη, αλλά έχει μια δραστική αλλαγή. Το μαύρο biker jacket του έχει κομμένο το δεξί μανίκι και το αριστερό μανίκι έχει κόκκινες και γκρι φόδρες με μακριά μαύρα γάντια αναβάτη. Ο γιακάς του σακακιού του είναι χρωματισμένος σαν την σημαία των Ηνωμένων Πολιτειών και υπάρχει ένα μαύρο κιβώτιο στον δεξιό του ώμο. Κάτω από το σακάκι του, φοράει ένα σκούρο κόκκινο αμάνικο πουκάμισο, μαύρο παντελόνι, ασορτί επιγονατίδες με κόκκινες και άσπρες ρίγες στο δεξί γόνατο και σκούρο μπλε με διακόσμηση τεσσάρων αστέρων στο αριστερό γόνατο και μαύρες μπότες. Στον δεξιό καρπό του, φοράει ένα γάντι χωρίς δάχτυλα μαζί με ένα αντίστοιχο περικάρπιο. Κερδίζει επίσης γεμάτο μούσι φορώντας το ρούχο.
Εξωτερικοί σύνδεσμοι
Κατηγορία:Χαρακτήρες Tekken
Τζουζέπε Πεάνο
Ο Τζουζέπε Πεάνο (Giuseppe Peano, Κούνεο, 27 Αυγούστου 1858 – Τορίνο, 20 Απριλίου 1932) ήταν Ιταλός μαθηματικός, του οποίου το έργο είχε φιλοσοφική αξία. Συγγραφέας περισσότερων από διακοσίων βιβλίων και άρθρων, ήταν από τους ιδρυτές της Μαθηματικής Λογικής και της θεωρίας Συνόλων, ενώ η καθιερωμένη αξιωματική θεμελίωση των φυσικών αριθμών πήρε το όνομά του προς τιμή του. Επίσης, οι καμπύλες που πληρώνουν το χώρο αναφέρονται πολλές φορές ως καμπύλες Πεάνο, μιας και αυτός ήταν ο πρώτος που τις περιέγραψε. Αφιέρωσε το μεγαλύτερο μέρος της σταδιοδρομίας του στη διδασκαλία των Μαθηματικών στο πανεπιστήμιο του Τορίνο. thumb|300px|left|Καμπύλες Πεάνο.
Παραπομπές
Κατηγορία:Ιταλοί μαθηματικοί Κατηγορία:Ιταλοί φιλόσοφοι Κατηγορία:Μαθηματικοί του 19ου αιώνα Κατηγορία:Μαθηματικοί του 20ού αιώνα Κατηγορία:Φιλόσοφοι του 19ου αιώνα Κατηγορία:Φιλόσοφοι του 20ού αιώνα Κατηγορία:Ιταλοί γλωσσολόγοι
Αλθαία (αποσαφήνιση)
Κατηγορία:Αποσαφηνίσεις ονομάτων
Μόδεστος Λάρισας
Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε οικισμός του Δήμου Πλατυκάμπου του νομού Λάρισας.
Διοξιράνιο
Το διοξιράνιο (αγγλικά dioxirane) είναι οργανική ετεροκυκλική χημική ένωση, που περιέχει άνθρακα, υδρογόνο και οξυγόνο, με μοριακός τύπος CH2O2, αν και συνήθως παριστάνεται με το γραμμικό του τύπο (40px|Διοξιράνιο). Είναι το απλούστερο κυκλικό οργανικό υπεροξείδιο. Το μόριό του αποτελείται από έναν ετεροκυκλικό τριμελή δακτύλιο, που αποτελείται από ένα (1) άτομο άνθρακα και δύο (2) άτομα οξυγόνου. Είναι αρκετά ασταθές και χρησιμοποιείται ως οξειδωτικό αντιδραστήριο σε οργανικές συνθέσεις, με πιο αξιοσημείωτο, το γεγενός ότι αποτελεί νευραλγικής σημασίας ενδιάμεσο κατά την αντίδραση εποξείδωσης Σι (Shi epoxidation reaction).
Ισομέρεια
Με βάση το μοριακό τύπο του (CH2O2), έχει ένα (1) μόνο ισομερές θέσης, το μεθανικό οξύ (HCOOH).
«Μητρικό» και «θυγατρικά» διοξιράνια
Το διοξιράνιο είναι η «μητρική ένωση» για μια σειρά «θυγατρικών» του παραγώγων, που μαζί με τη «μητρική ένωση», ονομάζονται συλλήβδην «διοξιράνια».
Ονοματολογία
Η ονομασία «διοξιράνιο» παράγεται από την συστηνόμενη από την IUPAC συστηματική ονοματολογία Hantzsch-Widman. Πιο συγκεκριμένα, το πρόθεμα «διοξ(α)» δηλώνει την παρουσία δύο ατόμων οξυγόνου στον ετεροκυκλικό δακτύλιο. Η συλλαβή «-ιρ-» δηλώνει ότι ο ετεροκυκλικός δακτύλιος είναι τριμελής, δηλαδή αποτελείται από τρία (3) συνολικά άτομα. Η συλλαβή «-αν-» δηλώνει την απουσία διπλού δεσμού στον ετεροκυκλικό δακτύλιο και τέλος, η κατάληξη «-ιο» δίνεται επειδή ο ετεροκυκλικός δακτύλιος δεν περιέχει άζωτο. Σημειώνεται ότι αφού ο δακτύλιος αποτελείται από τρία άτομα, και στο πρόθεμα αναφέρονται τα δύο μόνο, το τρίτο, βάσει του ονοματολογικού συστήματος, εννοείται ότι είναι άνθρακας, ενώ επίσης εννοείται και η παρουσία των δύο (2) ατόμων υδρογόνου ενωμένων με το άτομο του άνθρακα, εφόσον το στοιχείο είναι τετρασθενές και χρησιμοποιεί τα δύο μόνο σθένη του για να ενωθεί με τα άτομα οξυγόνου.
Η ονομασία «επιδιοξυμεθάνιο» παράγεται από την εναλλακτική «ονοματολογία υποκατάστασης», δηλαδή μεθάνιο που δυο άτομα υδρογόνου του οποίου έχουν υποκατασταθεί από δισθενή (τουλάχιστον) ομάδα, και στη συγκεκριμένη περίπτωση από δύο άτομα οξυγόνου [«-διοξ(υ)-»], που σχηματίζει δακτύλιο, όπως δηλώνει το πρόθεμα «επ(ι)-».
Η ονομασία «μεθυλενοδιοξείδιο» παράγεται από την εναλλακτική ονομασία που προκύπτει από το ότι δυο άτομα οξυγόνου («-διοξείδιο») ενώνονται με μια ομάδα «μεθυλενίου» (-CH2-).
Η ονομασία «μεθυλενυπεροξείδιο» παράγεται από την εναλλακτική ονομασία που προκύπτει από το ότι μια μεθανοδιυλομάδα (-CH2-) αντικαθιστά τα δύο (2) άτομα υδρογόνου στο υπεροξείδιο του υδρογόνου (H2O2), που αποτελεί τη «μητρική» ένωση των υπεροξειδίων.
Η ονομασία «μεθυλενοδιοεξειδάνιο» παράγεται ομοίως, γιατί το «διοξειδάνιο» είναι εναλλακτική ονομασία για το υπεροεξείδιο του υδρογόνιου.
Δομή και ιδιότητες
Το διοξιράνιο είναι πολύ ασταθές και η πλειοψηφία των μελετών πάνω σε αυτό έγιναν με τη βοήθεια υπολογιστικών μοντέλων. Πάντως, έχει ανιχνευθεί η ύπαρξή του, σε θερμοκρασία -196 °C, κατά τη διάρκεια της αντίδρασης μεταξύ αιθενίου (CH2=CH) και όζοντος (O3), παρόλο που τέτοια μείγματα, ακόμη και σε αυτές τις θερμοκρασίες, εμπεριέχουν κίνδυνο εκρήξεων: 30 px Ο μηχανισμός της παραπάνω αντίδρασης πιστεύεται ότι εμπλέκει ελεύθερες ρίζες, προχωρώντας μέσω ενός ενδιάμεσου Κρηγκ (Criegee intermediate). Ανάλυση με μικροκύματα έδειξε ότι τα μήκη δεσμών C-H, C-Ο και O-Ο στο διοξιράνιο είναι 109, 138,8 και 151,6 pm, αντιστοίχως. Ο πολύ μακρύς (σχετικά πάντα) δεσμός O-Ο είναι αδύναμος, ιδιαίτερα αν συγκριθεί με τον αντίστοιχο (δεσμό O-O) του υπεροξειδίου του υδρογόνου (H2O2), είναι η πηγή της αστάθειας της ένωσης.
Παραγωγή
Η πιο βολική και περισσότερο χρησιμοποιούμενη μέθοδος για τη σύνθεση του διοξιράνιου είναι η έμμεση αντίδραση προσθήκης οξυγόνου σε μεθανάλη, με χρήση ενός όξινου άλατος του υπερθειικού οξέος (H2SO5), όπως π.χ. του όξινου υπερθειικού κάλιου (KHSO5): 30 px
Αποσύνθεση
Το διοξιράνιο είναι θερμοδυναμικά ασταθής ένωση. Η αποσύνθεσή του, ωστόσο, γίνεται μέσω ενός πολύπλοκου μηχανισμού. Η αντίδραση καταλύεται από την παρουσία προσμίξεων βαρέων μετάλλων, ή και των προϊόντων αποικοδόμησης του διοξιρανίου. Ο μηχανισμός (και η ταχύτητα) αποσύνθεσης εξαρτάται από παραμέτρους όπως η θερμοκρασία, η συγκέντρωση του διαλυμένου οξυγόνου, και η παρουσία διαφόρων προσμίξεων. Οι πιθανοί τρόποι αποσύνθεσης του διοξιρανίου είναι οι ακόλουθοι:
Παραπομπές και παρατηρήσεις
Κατηγορία:Οργανικές ετεροκυκλικές ενώσεις Κατηγορία:Οργανικά υπεροξείδια Κατηγορία:Ασταθείς ενώσεις Κατηγορία:C1 Κατηγορία:Κορεσμένες ενώσεις Κατηγορία:Ενώσεις με τριμελή δακτύλιο Κατηγορία:Μητρικές ενώσεις
Άννα της Κωνσταντινούπολης
Η Άννα της Κωνσταντινούπολης ή Άννα των Μακεδόνων (γενν. γύρω στο 888 - απεβ. γύρω στο 901 ), ήταν μέλος της Μακεδονικής δυναστείας, που ιδρύθηκε από τον παππού της Bασίλειο Α΄. Προέρχεται από τον δεύτερο γάμο τού πατέρα της, Αυτοκράτορα Λέοντα ΣΤ΄ τού Σοφού και της Ζωής Ζαούτσινας (ή Ζαούτζαινας). Ήταν αυτοκράτειρα της Βυζαντινής Αυτοκρατορίας το 900 πριν αρραβωνιαστεί τον Λουδοβίκο Γ΄ τον Τυφλό. Στη συνέχεια, άφησε την Αυτοκρατορία για τη Δύση το 900. Απέκτησε ένα παιδί, που ονομάστηκε Κάρολος-Κωνσταντίνος (ή Κάρολος-Κωνσταντίνος του Βιέν) γύρω στα 900 ή 901. Απεβίωσε κατά τη γέννηση τού γιου της
Καταγωγή
Ο παππούς της από την πλευρά της μητέρας της, Στυλιανός Ζαούτζης (ή Στυλιανός Τζαουτζής) ήταν αρμενικής καταγωγής. Ήταν δημόσιος υπάλληλος υπό τον Βασίλειο Α΄ και άσκησε πιέσεις για την απελευθέρωση τού Λέοντα (ΣΤ΄) από τη φυλακή. Τότε ο μελλοντικός αυτοκράτορας Λέων (ΣΤ΄) και η Ζωή είχαν ήδη σχέση. Ο Στυλιανός έλαβε από τον Λέοντα ΣΤ΄ τον τιμητικό τίτλο τού βασιλικού, που ισοδυναμούσε με τον τίτλο τού πνευματικού πατέρα τού Αυτοκράτορα. Επίσης ήταν νομικός σύμβουλος τού βασιλιά. Ήλπιζε ότι η κόρη του Ζωή θα γινόταν αυτοκράτειρα Η Ζωή περιγράφεται ότι είχε εξαιρετική ομορφιά Τότε ήταν ακόμη παλλακίδα τού Αυτοκράτορα. Η Ζωή αναγκάστηκε να παντρευτεί έναν άλλο άνδρα, τον Θόδωρο Γκουζουνιάτη. Ο Λέων ΣΤ΄ υποχρεώθηκε να παντρευτεί τη Θεοφανώ από τον πατέρα του Bασίλειο Α΄. Ωστόσο, οι δύο εραστές είχαν ακόμη μία κόρη, την Άννα, γύρω στο 888 κατά τη διάρκεια των αντίστοιχων γάμων τους. Η Ζωή έγινε ύποπτη ότι διέταξε τη δολοφονία τού συζύγου της, Θεόδωρου Γκουζουνιάτη, καθώς και της αυτοκράτειρας Θεοφανούς. Τα κύρια κίνητρα της Zωής ήταν ότι θέλει να νομιμοποιήσει τη σχέση της με τον Αυτοκράτορα Λέοντα ΣΤ΄ και έτσι να δώσει στην κόρη τους, Άννα, τον τίτλο της αυτοκράτειρας. Αυτό δημιούργησε ένα σκάνδαλο, αλλά σε καμία περίπτωση δεν εμπόδισε τον γάμο της Zωής και τού Λέοντα ΣΤ΄. Ωστόσο, το ακριβές έτος αυτού τού γάμου τους παραμένει ασαφές. Ο γάμος αποφασίστηκε το 895 και έγινε το 898. Η Zωή απεβίωσε το επόμενο έτος. Αυτό θα επιτρέψει στην Άννα να στεφθεί αυτοκράτειρα μετά το τέλος εκείνης Άλλοι συγγραφείς χρονολογούν την απόφαση και τον δεύτερο γάμο της Θεοφανούς στο 894. Όσο για το τέλος της Ζωής, το θέτουν το 896. Στη συνέχεια, η Άννα θεωρούν ότι έγινε αυγούστα το 896. Συνοψίζοντας, μετά το τέλος της πρώτης του συζύγου, ο Λέων ΣΤ΄ νυμφεύεται την επί χρόνια παλλακίδα του Ζωή. Ο γάμος τους διαρκεί μεταξύ ενός ή δύο ετών και μετά η Zωή αποβιώνει. Δεδομένου ότι ο νόμος απαγορεύει τον τρίτο γάμο, ο Αυτοκράτορας δεν έχει άλλη επιλογή από το να διορίσει την Άννα, την κόρη του, ως αυτοκράτειρα.
Η εκπαίδευσή της
Πριν από την ηλικία των επτά, τα παιδιά ήταν ευθύνη της μητέρας τους, έτσι υπάρχει μεγάλη πιθανότητα η Άννα να μεγάλωσε με τη μητέρα της μέχρι αυτή την ηλικία. Έπειτα, ξεκίνησε την πρωτοβάθμια εκπαίδευσή της, όπως επιβάλλει η βυζαντινή συνήθεια. Έπρεπε να μάθει ανάγνωση και γραφή μέσα από τη μελέτη θρησκευτικών κειμένων και αυτό της έδωσε τα θεμέλια τού Ορθόδοξου Χριστιανισμού. Μάλλον η εκπαίδευσή της γίνεται σε ιδιωτικό και επί πληρωμή σχολείο. Η πρωτοβάθμια εκπαίδευση διαρκούσε κατά μέσο όρο από 4 έως 5 χρόνια.